“Dooie” wat wakker geword het by begrafnisondernemer sterfPorter and Sons-begrafnisondernemers Walter “Snowball” Williams, ŉ boer van Mississippi wat drie weke gelede internasionale nuus gehaal het nadat hy by ŉ begrafnisondernemer “wakker geword” het, is verlede Donderdag in die ouderdom van 78 oorlede. “Wel, hulle het hom weer omstreeks 04:15 kom haal,” het Williams se susterskind, Eddie Hester, aan WAPT gesê. “Ek dink hy’s hierdie keer weg.” Maroela Media het vroeër berig Williams is in Februarie in ŉ hospitaal opgeneem weens hartversaking en is op 27 Februarie dood verklaar nadat verpleegsters en die lyksbesorger nie ŉ pols kon vind nie. Hy is na ŉ begrafnisondernemer oorgeplaas en het binne die lyksak begin beweeg. Hy is met ŉ ambulans weer na sy hospitaalbed geneem. Williams, ŉ pa van 11 met ses agterkleinkinders, het gesê hy het net diep geslaap, maar gesinslede het gevoel daar is ŉ spesifieke rede waarom God vir hom die ekstra tyd gegun het. “So baie mense is hierdeur geraak op verskillende wyses,” het Mary Williams, sy dogter, aan die Clarion-Ledger gesê. “Dit is ŉ getuienis wat langer sal leef as ons.” -SAPA